NaiveNeuron/SloPal huggingface dataset:
R. Raši, minister zdravotníctva SR: (2008-12-04):
Návrh zákona ďalej zavádza definíciu pojmu spotrebiteľské balenie v zmysle kompatibility s inými právnymi predpismi a jednotného výkladu tohto pojmu. Za spotrebiteľské balenie sa považuje také balenie, ktoré je určené na priamy predaj konečnému spotrebiteľovi. Ďalej sa navrhuje zavedenie nových pojmov a to zariadenia spoločného stravovania a prevádzkareň z dôvodu jednotného výkladu týchto pojmov v praxi. Za zariadenie spoločného stravovania sa pokladá zariadenie, ktoré poskytuje služby spojené s výrobou, prípravou a podávaním pokrmov alebo nápojov, prevádzkareň je charakterizovaná ako uzavretý priestor, nebytová budova, v ktorej je tovar určený spotrebiteľom na kúpu a jeho bezprostredné použitie. Návrh zákona rozširuje okruh miest, na ktoré sa vzťahuje zákaz predaja tabakových výrobkov. Zakazuje sa aj predaj tabakových výrobkov prostredníctvom automatov. Zákaz fajčenia vo verejnej doprave, okrem pravidelnej dopravy osôb sa rozširuje aj na jednorazové alebo nepravidelné spoje verejnej dopravy. Zakazuje sa fajčenie na otvorených a krytých zastávkach, ktoré súvisia s touto dopravou. Úplne sa vylučuje fajčenie v zariadeniach spoločného stravovania okrem zariadení, ktoré si stavebne oddelia časť pre fajčiarov od časti pre nefajčiarov. Časť pre nefajčiarov musí tvoriť minimálne 50 % z plochy zariadenia a musí byť umiestnená pri vstupe do zariadenia z dôvodu zlepšenia ochrany nefajčiarov. Táto úprava je kompromisný návrh a dáva prevádzkovateľom zariadení spoločného stravovania možnosť voľby. Ak sa rozhodnú pre zriadenie nefajčiarskej časti, je podmienkou, aby stavebne a nezameniteľne oddelili nefajčiarsku časť od fajčiarskej. Stavebným oddelením sa rozumie taká stavebná úprava, ktorá vylúči prenikanie dymu z horenia tabakových výrobkov z fajčiarskej do nefajčiarskej časti. Zakazuje sa aj fajčenie v celom areáli zdravotníckeho zariadenia. Umožňuje sa fajčiť len vo vyhradených priestoroch alebo fajčiarňach na psychiatrických oddeleniach. Navrhované zmeny zlepšia ochranu nefajčiarov a zamestnancov pred účinkami pasívneho fajčenia, taktiež v úradných budovách a divadlách, výstaviskách, v obchodných domoch, v kinách, v múzeách, v galériách a to nielen vo verejne prístupných priestoroch týchto zariadení. Vážený pán predsedajúci, vážené pani poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem pekne.
Maďarič, Marek, minister kultúry SR (2013-01-31):
Ďakujem za slovo, pani podpredsedníčka. Vážené dámy poslankyne, páni poslanci, na záver tohto dňa dúfam niečo krátke a nekonfliktné. Cieľom predloženého návrhu zákona je úprava ustanovení, ktoré sú pre žiadateľov o poskytnutie dotácie nejednoznačné a v aplikačnej praxi spôsobujú problémy. Navrhovanými zmenami sa upresňuje okruh oprávnených žiadateľov o poskytnutie dotácie v programe Obnovme si svoj dom, kde sa za oprávnených žiadateľov navrhuje ustanoviť vlastníkov národných kultúrnych pamiatok a správcov. Pri obnove bytového domu, ktorý je národnou kultúrnou pamiatkou, sa navrhuje medzi oprávnených žiadateľov uviesť aj spoločenstvo vlastníkov bytov a nebytových priestorov v dome a pri obnove hradných zrúcanín, ktoré sú národnými kultúrnymi pamiatkami, sa navrhuje medzi oprávnených žiadateľov zaradiť aj občianske združenia, neziskové organizácie a nadácie so sídlom na území Slovenskej republiky. Ďalšími navrhovanými zmenami sa zákon o poskytovaní dotácií dopĺňa o rozsah osobných údajov žiadateľa, ktoré sa uvádzajú v žiadosti a evidujú v informačnom systéme ministerstva a tiež o rozsah osobných údajov, ktoré sa zverejňujú na webovom sídle ministerstva pri informovaní o vybavení žiadosti. V záujme zabezpečenia jednoznačnosti postupu pri predkladaní žiadostí o poskytnutie dotácie, ich posudzovaní a vyhodnocovaní sa predloženým návrhom zákona precizujú niektoré ďalšie ustanovenia zákona. Ďakujem.
Zimenová, Zuzana, poslankyňa NR SR (2019-11-28):
Ďakujem. Reakcia bude krátka, lebo vo svojej podstate všetci, ktorí sa prihlásili s faktickými poznámkami, len potvrdili to, čo som povedala v rôznych variáciách. Áno, za Slovenského štátu bolo lepšie. Áno, teda ten, tá prvá českosl... (Reakcia z pléna.) Bolo, povedala to pani poslankyňa Grausová. A povedali tak isto, že neoliberalizmus je to zlo. Teraz ma dokonca označili za neoliberálneho človeka. Ja by som len chcela povedať dve veci. Pani poslankyňa Grausová, ja som si dala veľký pozor, aby som vládu prvého Slovenského štátu nenazvala fašistickou, ale nazvala som ju vládou kolaborujúcou s fašistami, čo je pravda. A váš spomínaný pán Drábik zároveň povedal, že vaša strana, Mariána Kotlebu, je fašistická. Takže to len na, chcem uviesť na prvú mieru. Pán poslanec Soboňa, k vám mám len tiež jednu poznámku. Viete, no teraz ste sa predviedli, aj ten svoj prístup k ženám, aký máte. No tak prvá vaša otázka bola, že kto vám to napísal. No ja som si to napísala, pán poslanec. Predstavte si, že sama som si to napísala a sama som si našla aj tieto historické súvislosti, pretože ja vždy posudzujem veci v širšom kontexte. A mali by ste to aj vy. Ja na to tú mentálnu výbavu mám.
Glváč, Martin, podpredseda NR SR (2016-04-22):
Ďakujem veľmi pekne. Do rozpravy sa prihlásil pán minister Plavčan.
Laššáková, Jana, podpredsedníčka NR SR (2015-05-27):
V súlade s rokovacím poriadkom o slovo požiadal pán minister Jahnátek. Nech sa páči, máte slovo.
Blanár, Juraj, podpredseda NR SR (2022-09-21):
Pán poslanec Kočiš s faktickou poznámkou.
Muňko, Dušan, poslanec NR SR (2014-11-08):
Pán poslanec Kaník, keby to niekto druhý hovoril z SDKÚ, tak ešte by som aj vedel pochopiť, ale vy, kauza nafta, Cinege, nepamätáme si, čo tých 28 mil., prečo ste boli odvolaný vládou Mikuláša Dzurindu a nastúpil kolega? Privatizácia cementárne, potom poďme na..., z hľadiska, keď ste boli ministrom práce, sociálnych vecí. Nastavili ste výborne reformu dôchodkovú. Samozrejmá vec, úrad práce, pohľadávky ste posunuli, keď ste nevedeli čo s nimi, ako minister do Sociálnej poisťovne. Samozrejmá vec, už ste zabudli na výmenu názorov medzi pánom Švejnom, Knitlom a ďalším, pokiaľ sa týkalo informačných technológií, a môžem vám ich vymenovať ďaleko viac. Keď hovoríte o zdravotníctve, asi ste zabudli, že nastavenie, privatizáciu nastavil kto? Minister Zajac, neviem, kde dneska je, či je na Kanárskych ostrovoch alebo v Tatranskej Lomnici. Kto nastavil dve kategórie lekárov? Spýtajte sa lekárov v ktorejkoľvek nemocnici, ako to funguje. Aj pán Novotný sa môže spýtať, ako to funguje v nemocniciach a kto je hlavný aktér nemocníc a záležitostí, pokiaľ sa týka. A môžem tu vymenovať ďalšie veci. Keby povedal to človek, ktorý nie je niečím poznačený, beriem, ale vy máte čo najmenej hovoriť. Nehovorím ešte o ďalších veciach z hľadiska štyristošesťdesiatjedničky, ktorá skončila na Ústavnom súde. Hovorili ste o zákone, aký je výborný. No tak je výborný, že má asi 50 dodatkov, či štyristošesťdesiatjednička alebo štyridsaťtrojka, a vymenujem vám ďalšie veci, ktoré by bolo treba zmeniť. A už ani nehovorím o korupčnom správaní, ktoré by som vám mohol vymenovať ďalšie, či keď ste boli na Fonde národného majetku, alebo keď ste boli riaditeľom malej privatizácie. Ale keď budete potrebovať, veľmi rád vám niektoré podklady dodám.
Dostál, Ondrej, poslanec NR SR (2024-01-11):
Pán poslanec Krajčí, pri tvojom vystúpení som si uvedomil, že pri tejto vládnej koalícii sa niektoré veci až zarážajúco opakujú. Napríklad to obmedzovanie diskusiou, o ktorom si hovoril, ktoré zažijeme zajtra pri rokovaní o novele kompetenčného zákona, ktorú pani prezidentka vrátila, ale už sme ho zažili aj pri, pri rokovaní o návrhu zákona o štátnom rozpočte, kde zase nebola vopred obmedzená diskusia, lebo nemohla, ale bola skrátená na návrh predsedu Národnej rady pána Pellegriniho. A napriek tomu, že ten dôvod, pre ktorý pani prezidentka vrátila tú novelu kompetenčného zákona, bol, že sa o tom rokovalo v skrátenom legislatívnom konaní. A to nielen samotné skrátené legislatívne konanie, ale aj skrátené legislatívne konanie vo vzťahu k tým veciam, ktoré ona namietala. Lebo veľká časť jej námietok súvisela práve s tým, že nemalo sa o takých veciach rokovať v skrátenom legislatívnom konaní, a tak oni spravia ešte toto, že, že skrátia ešte aj rozpravu pri rokovaní o námietkach pani prezidentky, neuveriteľné. A ďalšia vec je, že ako sa pán minister Susko oháňa tým, že veď toto je návrh, o ktorom sa tu už dva roky hovorilo, pripravoval sa za pani ministerky Kolíkovej, za pána ministra Karasa a títo bývalí ministri vzápätí poprú, že by to tak bolo, že toto nie je ten návrh, ktorý sa pripravoval v čase, keď oni boli ministrami v čase, keď prebehlo k tomu riadne pripomienkové konanie. A to je opäť to isté ako s tou Európskou úniou. Oni argumentujú, že musíme to prijať, lebo Európska únia. A samotná Európska únia hovorí, nerobte to skráteným konaním.
Hlina, Alojz, poslanec NR SR (2014-06-26):
Dobre, dokončíme zajtra.
Hlina, Alojz, poslanec NR SR (2014-11-08):
Ďakujem pekne. Ja to teda neviem ale zo skúseností alebo tak z histórie procedurálne, lebo tu bolo 13 ministrov lebo ja som fakt zvedavý, čo by k tomu povedal pán Glváč napríklad alebo pán nový minister. Mňa to zaujíma, budú, nebudú tie vystúpenia, že... (Prerušenie vystúpenia predsedajúcim.)
P. Paška, predseda NR SR: (2007-09-12):
(Hlasovanie.) 137 prítomných, 114 bolo za, 21 sa zdržalo, 2 nehlasovali. Konštatujem, že sme postúpili uvedený návrh zákona do druhého čítania.
Blanár, Juraj, podpredseda NR SR (2020-11-24):
Ďakujem. Zaujmite miesto pre navrhovateľov, pán minister. Dávam teraz slovo spoločnej spravodajkyni z výboru pre zdravotníctvo pani poslankyni, poslankyni Kataríne Hatrákovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, máte slovo.
Kiššová, Jana, poslankyňa NR SR (2017-05-16):
Ďakujem pekne. Tiež pripomínam členom hospodárskeho výboru, že budeme mať zasadnutie o 13. hodine v miestnosti č. 148. O jednej, 148. Ďakujem.
Herák, Ján, poslanec NR SR (2021-02-04):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Paška, Pavol, predseda NR SR (2013-05-21):
Hlasujeme o bodoch zo spoločnej správy 1 až 18. Odporúčanie je schváliť. (Hlasovanie.) 144 prítomných, 90 za, 53 sa zdržalo, 1 nehlasoval. Body sme schválili.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 138, za 51, proti 66, zdržalo sa 21. Konštatujem, že sme tento procedurálny návrh neschválili.
Pellegrini, Peter, predseda NR SR (2015-01-27):
Ďakujem veľmi pekne. Pán poslanec Viskupič.
Zajac, Pavol, poslanec NR SR (2014-09-18):
Vážený pán predseda, v mene poslaneckých klubov KDH, MOST-u – HÍD, SDKÚ – DS a klubu OĽaNO žiadam o zvolanie poslaneckého grémia ihneď.
Mičovský, Ján, poslanec NR SR (2022-11-29):
Poprosím, ja by som pokračoval ráno. A využijem to, čo sme rozprávali aj v rámci klubu OĽANO. No ja, teraz je klub OĽANO, ja si dovolím tam niektoré argumenty predniesť aj tie ostatné. Možno dokonca je to aj dobré, že to je dobre takto zrežírované vyšším princípom, že možno ten pozmeňovák možno napokon aj dáme. Pani predkladateľka, nedáme, lebo... dobre, nedáme. Dobre, nedáme, ale tu treba bojovať za dobré veci, aj keď niekedy je to možno, osem podpisov tam je. Ja ďakujem tým, ôsmi oľaňáci, čo mi to podpísali. A možno, sa smeješ, možno by si aj ty podpísal, keď som bol za vami s argumentami, ale nemusíš. Toto neni žiadne lobovanie za podpisy, toto je len snaha ukázať na nesmierne cenné územie a na úspory na nesprávnom mieste. Pre túto chvíľu som skončil, ďakujem.
Kovačócy, Marián, poslanec NR SR (2015-05-05):
Ďakujem za slovo. Vážený pán predseda, pani kolegyne, kolegovia, pán minister, podávam informáciu Výboru Národnej rady Slovenskej republiky pre obranu a bezpečnosť o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Je to tlač 1538. Predseda Národnej rady Slovenskej republiky svojím rozhodnutím č. 1552 z 30. apríla 2015 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov na prerokovanie Výboru Národnej rady Slovenskej republiky pre obranu a bezpečnosť v termíne do začiatku rokovania schôdze Národnej rady Slovenskej republiky o tomto bode programu. Výbor Národnej rady Slovenskej republiky pre obranu a bezpečnosť prerokoval predložený návrh vlády na svojej 70. schôdzi dňa 5. mája 2015. Uznesením č. 192 z 5. mája 2015 odporúča Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona s tým, že prvé, druhé a tretie čítanie sa uskutoční na 51. schôdzi Národnej rady Slovenskej republiky. Pán predsedajúci, skončil som, prosím, otvorte rozpravu.
F. Mikloško, poslanec: (2008-10-28):
A druhá vec. Je veľmi zaujímavý v tejto žalobe odpočutý telefón medzi riaditeľom SIS Ing. Ivanom Lexom a Karolom Martinkom. Otázka znie, na čo Ivan Lexa, riaditeľ SIS, informoval absolútne podrobne, absolútne podrobne Karola Martinku. To je otázka, ktorá pre mňa doteraz nebola zodpovedaná. Možno by ju vedel zodpovedať pán Vladimír Mečiar, keby tu bol, či Karol Martinka podával správy niekomu ďalej. Ale to neviem. Rád by som sa na to opýtal, prečo riaditeľ SIS podrobne informoval v čase únosu práve Karola Martinku o tom, ako únos prebiehal. Ďakujem.
T. Cabaj, podpredseda NR SR: (2010-03-09):
Dovoľte, aby som konštatoval, že Národná rada v tajnom hlasovaní zvolila za členov Rady Slovenského pozemkového fondu navrhnutých Výborom Národnej rady pre pôdohospodárstvo, životné prostredie a ochranu prírody Jozefa Štefkoviča, Dagmar Jenisovú a Martina Píryho. Zároveň by som konštatoval, že nebol zvolený potrebný počet členov Rady Slovenského pozemkového fondu navrhnutých výborom Národnej rady, preto sa uskutoční opakovaná voľba a do tejto postupujú všetci traja kandidáti, ktorí v tejto prvej voľbe neboli zvolení. Toľko výsledky hlasovania. Panie poslankyne, poslanci, skôr ako skončíme, chcem vám povedať, že budeme pokračovať ráno o 9.00 hodine druhým čítaním v skrátenom legislatívnom konaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Potom máme ešte návrh na prijatie Vyhlásenia Národnej rady Slovenskej republiky k výrokom poslanca Európskeho parlamentu Csanáda Szegediho za stranu Jobbik. Dovoľte, aby som prerušil dnešné rokovanie a poďakoval všetkým za účasť. Prajem príjemnú dobrú noc. (Prerušenie rokovania o 19.24 hodine.)
Ďurica, Ondrej, poslanec NR SR (2021-03-17):
Ďakujem za slovo, pán podpredseda. No, ja si myslím, že každý normálny človek, a tobôž rodič, či už je to žena, alebo otec, veľmi citlivo musí vnímať túto tému. A pokiaľ je rozhľadený, a teraz apelujem predovšetkým na poslancov koalície, ktorí v mnohých svojich témach sa vyjadrujú veľmi opatrene, a dokonca by som povedal, že až veľmi liberálne, čo teda chápem vzhľadom na ich svetonázor a politické nejaké nastavenie. Jednoducho každý normálny človek musí túto vec vnímať citlivo, pretože kolegyňa z koalície, som si všimol, že pri rôznych tých citáciách názvov článkov kývala alebo krútila hlavou, ale to je skutočne realita, pani kolegyňa. Tie správy, články a to, to zľahčovanie takých tých úchyliek a tých chorých ľudí, ako sú napríklad pedofili, a nejakým spôsobom ospravedlnenie ich, ich týchto zvráteností a dávanie v tých článkoch a v tých rôznych citáciách do priameho kontrastu s deťmi, to je naozaj nebezpečné. To nie je, že sa tu budeme baviť o tom, či to je zdravé, choré alebo či je to tradičné, alebo netradičné. To je nebezpečné, je to nebezpečné pre deti, pre ich nejaké, nejakú mravnú výchovu, pre, pre nastavenie morálky a v tomto musí byť štát úplne jednoznačný. Je úlohou štátu chrániť rodinu a je úlohou štátu chrániť predovšetkým deti. Takže tu sa nebavme o nejakej nenávisti, tu sa nebavme o nejakom, nejakom preháňaní. To nie je preháňanie. Treba si všímať túto agendu, ktorá je veľmi nebezpečne pretláčaná. Treba si všímať, čo sa objavuje v médiách, čo sa objavuje v mainstreame, ako sú nastavené povedzme rôzne televízne relácie. Toto je tá hrozba, kde štát musí jasne určiť pravidlá, a toto s tým naozaj súvisí, aj s tým predkladaným návrhom zákona. Ďakujem.
Vaľová, Jana, poslankyňa NR SR (2013-10-15):
Pán predseda, poprosím vás, aby ste zákon o sociálnych službách posunuli do druhého čítania.
Glváč, Martin, podpredseda NR SR (2016-10-20):
S faktickými poznámkami jeden pán poslanec. Ukončujem možnosť sa prihlásiť. Nech sa páči, pán poslanec Simon.
Simon, Zsolt, poslanec NR SR (2013-07-01):
Ďakujem pekne kolegom za reakciu. Musím povedať, že život a zákony, ako aj úroveň poznania každého z nás sa vyvíjajú. Tu bola úplne iná situácia v roku 2005, úplne iná situácia v roku 2009 a úplne iná situácia je dnes. Mojím zámerom, zámerom tejto novely zákona je odstrániť priestor na korupciu a zjednoznačniť povinnosť verejného obstarávania nad 51 %, presne takisto, ako sa vyjadril aj minister tejto vlády pán minister Jahnátek. A ušlo im to. Je tam priestor, povinnosť verejného obstarávania medzi 51 % a dvomi tretinami a povinnosť, nutnosť verejného obstarávania, verejnej obchodnej súťaže nad dvomi tretinami. Toto je jediná snaha, čoho som sa chcel pridržiavať. Vďaka tomuto som predložil návrh, riešenie. A kolegovi Martvoňovi poviem z hľadiska krátkosti možnosti reakcie radšej, že ak budete mať záujem o to, milerád vám vysvetlím celú tú súvislosť okolo toho. A môj vzťah s pánom Golianom je dlhodobo známy ešte z čias, keď som bol prvýkrát minister. Ďakujem.
Baláž, Radovan, poslanec NR SR (2017-05-18):
Ďakujem, pán predsedajúci. Vážené kolegyne, kolegovia, dovoľte mi ako určenému spravodajcovi predniesť aj túto správu Výboru Národnej rady pre financie a rozpočet o výsledku prerokovania Správy o vývoji finančného trhu za rok 2016 (tlač 502). Správu o stave a vývoji finančného trhu za rok 2016 pridelil predseda Národnej rady svojím rozhodnutím č. 520 zo dňa 18. apríla 2017 na prerokovanie výboru pre financie a rozpočet do 5. mája 2017. Správa bola predložená podľa § 1 ods. 3 písm. i) zákona o dohľade nad finančným trhom. Ako gestorský výbor určil výbor pre financie a rozpočet. Uvedenú správu prerokoval výbor pre financie a rozpočet a prijal k nemu uznesenie č. 144 dňa 4. mája 2017. Uvedený výbor predloženú správu zároveň vzal na vedomie a odporučil Národnej rade Správu o stave a vývoji finančného trhu za rok 2016 vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 148 dňa 4. mája 2017 a zároveň ma určil za spravodajcu výboru. Výbor ma poveril predniesť túto správu na schôdzi Národnej rady a zároveň odporučil Národnej rade a podľa § 26 ods. 1 zákona o rokovacom poriadku vysloviť súhlas, aby guvernér Národnej banky Slovenska Jozef Makúch správu uviedol a mohol vystúpiť v rozprave na schôdzi Národnej rady. Návrh uznesenia je prílohou tejto správy. Skončil som, pán predsedajúci, prosím, otvorte rozpravu.
Fronc, Martin, poslanec NR SR (2012-08-01):
Ďakujem pekne. Pán kolega Brocka, pre skrátené konanie môže byť z tých zákonných dôvodov len jeden, veľké národohospodárske škody. Je mi ľúto, že vašu argumentáciu, prečo tie národohospodárske škody naozaj v tejto chvíli nie sú, som si nemohol vypočuť zásahom pani predsedajúcej. Ďakujem.
Grendel, Gábor, podpredseda NR SR (2023-02-07):
V rozprave teraz vystúpi pán minister práce Milan Krajniak, ktorý sa v zmysle zákona hlási.
Tomčo, Štefan, poslanec NR SR (2011-04-05):
Ďakujem. Pán predsedajúci, v rozprave vystúpili siedmi poslanci a bol podaný jeden pozmeňujúci a doplňujúci návrh. Vzhľadom k tomu, že pozmeňujúci a doplňujúci návrh bol podaný dnes, navrhujem, aby sme hlasovali o skrátení lehoty v súlade s § 83 ods. 4 rokovacieho poriadku.
Brocka, Július, poslanec NR SR (2014-11-10):
Pán Paška, bolo to slabé. Čakal som, že po tak neštandardnom trojdňovom, víkendovom rokovaní parlamentu oznámite poslancom, že odstupujete zo svojej funkcie. To by bolo primerané, to by bola adekvátna reakcia na situáciu, ktorú ste spôsobili i vy osobne. Korupčný systém s krytím SMER-u ste spoluvytvárali aj vy, na ktorý doplácajú chorí, bezbranní a chudobní ľudia na Slovensku. Vy, pán Paška, ste chceli opozícii zatvoriť ústa a na druhej strane aj s Robertom Ficom ste chceli pred komunálnymi voľbami aj v komunálnych voľbách zabetónovať svojich kolegov Rašiho, Chomu, Bagačku a ďalších v ich funkciách. Škandál! Pán Paška, odstúpte! Urobíte zadosť aj v kauze CT v Piešťanoch, urobíte radosť aj vašim poslancom, lebo ďalšia schôdza na vaše odvolanie nebude. A urobíte radosť aj tým, ktorí si úprimne ctia odkaz 17. novembra. (Potlesk.)
Fico, Robert, podpredseda NR SR (2010-10-19):
Pán poslanec, chcete reagovať na faktické? Ďakujem pekne. V rozprave ďalej vystúpi pani poslankyňa Pfundtnerová, nech sa páči.
Bugár, Béla, podpredseda NR SR (2016-09-07):
Ďakujem pekne. Otváram všeobecnú rozpravu. Dostal som prihlášku jedného pána poslanca, takže pán poslanec Mihál, nech sa páči, máte slovo. Potom otvorím možnosť sa prihlásiť ústne do rozpravy. Nech sa páči.
Bugár, Béla, podpredseda NR SR (2018-02-14):
Vážené panie poslankyne, páni poslanci, budeme pokračovať v popoludňajšom rokovaní 26. schôdze. Predtým ešte procedurálny návrh. Pán poslanec Šuca.
Ďuriš Nicholsonová, Lucia, podpredsedníčka NR SR (2017-02-02):
Ďakujeme pekne, pán poslanec, za vaše vystúpenie. Na vaše vystúpenie registrujem dve faktické poznámky. Končím možnosť prihlásiť sa s faktickou poznámkou. Nech sa páči, pán poslanec Klus.
Pročko, Jozef, poslanec NR SR (2024-01-11):
Ďakujem. Pán predseda, rokujeme o zákone a faktické poznámky sú v rámci rokovania o tomto zákone. Navrhovateľ musí byť v pléne, musí. Pán Danko, toto by ste fakt mali vedieť, takže prosím vás pekne, zavolajte ho naspäť, on tu musí byť aj počas faktických poznámok. Pán Danko, prosím vás pekne, naozaj dodržujte rokovací poriadok. Ďakujem vám veľmi pekne.
Brocka, Július, poslanec NR SR (2010-08-03):
Ja pozývam členov výboru pre sociálne veci do zasadačky č. 245 na druhom poschodí okamžite teraz.
Urban, Miroslav, poslanec NR SR (2022-02-03):
Ďakujem za slovo. Téma povinného očkovania žila v decembri, keď sme tento návrh zákona predkladali. Ja neviem, ako to už mám povedať, však keď som očkovaný, tak nie som proti očkovaniu. Ja len mám obavy, že ak nariadite ľuďom povinné očkovanie, že sa to odsúhlasí hlavným hygienikom, že to zase vyvolá nevôľu medzi ľuďmi. Ľudia si budú zase sa dožadovať nejakých falošných potvrdení, ako je to v západnej Európe, ale aj u nás, aby mali papier, že sú očkovaní. Vy ak máte, tak máte argumenty, ako čo už mám k tomu povedať. Tá efektivita terajšej vakcíny neni dostatočná. To vám ako poviem fakt. Akože teraz očkovať prvou dávkou, to už naozaj nemá zmysel. Podľa mňa, no dobre, tak nie som odborník. EMA, podmienečné schválenie vakcíny. To je samozrejmé, pochopiteľné, núdzový stav, benefit väčší ako riziko. Dobre, však je to schválené. Ako podmienečne tie fázy testovania, v ktorej je v tej tretej fáze, to trvá päť rokov. Nikto vám nemôže povedať, ani Sabaka, že to nebude mať dlhodobé nežiaduce účinky. Môže mať minimálne, ja nevravím, že nie alebo že sú to závažné. Samozrejme, benefit – riziko. Dookola hovorím dva roky, starší ľudia, obézni, polymorbídni, očkujte sa, ale máte kopec ľudí, o ktorých neviem, či sa majú očkovať. Nie som odborník. Ja sa ich pýtam, ste zaočkovaní? Ja to svojim pacientom odporúčam, očkujte sa, lebo sú starí, majú choroby. Sú pacienti so sarkoidózou, opýtam sa, ste očkovaní? Nie. Prečo? Lebo mi to povedal pneumológ, nie. Pýtam sa toho istého pacienta s takou diagnózou, druhý lekár mu povie, že áno, vy sa očkujte. Sú choroby hematologické, syndróm lepivých doštičiek. Jeden lekár povie áno, druhý nie. To je úplne zmätočné. Skleróza multiplex, autoimunitné ochorenie, ktoré spôsobuje, teraz som na to prišiel, až teraz, že to je pravdepodobne spôsobené Epstein-barrovým vírusom. Opýtajú sa očkovať, neočkovať? Čo lekár, to... (Prerušenie vystúpenia časomerom.)
Kaliňák, Robert, podpredseda vlády a minister vnútra SR (2017-12-06):
Veľmi pekne ďakujem. Myslím si, že z počtu 20, alebo koľko bolo faktických, nemôžem reagovať na všetky, tak skúsim na dve. Pani Zemanová, myslím, hovorila o tom obstarávaní a toto je práve, pani poslankyňa, veľký problém. Sú svedkovia, ktorí hovoria o tom, ako otváranie obálok a vyhotovovanie cien prebiehalo a ako vlastne sa na záver tá cena upravovala, o ktorej ste vy hovorili. Ale čo je faktom, je dôležité, že už o rok na tomto pozemku zarobil 20 mil. v priebehu jedného jediného roka. Tých 20 mil. v priebehu jediného roka mohlo zarobiť mesto a občania mohli mať o 20 mil. viacej. To je fakt, s ktorým sa treba vysporiadať, a to je fakt, ktorý treba vyriešiť. A, pán poslanec Grendel, chcem vám povedať, že veď to bola práve tá vec, že sme nechali na vašom rozhodnutí, aby ste sa rozhodli, či je niečo dobré alebo zlé. A dôležité je povedať, že 3. 4., teda nie pred voľbami, ale po voľbách, deň pred mojím nástupom, sa podpísal tender na matriku, za ktorú je tiež korekcia, za ktorú je takisto korekcia. Ak chcete niečo hovoriť o korekciách, musíte hovoriť aj smerom k sebe. Ja to robiť nebudem, pretože považujem tie korekcie za to, čo som povedal. A to je proste fakt. Len hovorím, že jednoducho chcete obviňovať z niečoho, čoho máte v tom zozname tých desiatich polovičku, a tak je to pre mňa naozaj mimoriadne zábavné. A ešte k poslancovi, ktorý hovoril niečo o tom, že po akom chrbte sa dostal do parlamentu pán Robert Fico. Robert Fico aj v roku ´98 vyhral s 330 tisícmi preferenčnými hlasmi kandidátku, bol líder po voľbách. A ako líder sa rozhodol pre nespokojnosť s politikou, ktorá sa začala presadzovať v druhej Dzurindovej vláde, odísť, založil si vlastnú stranu a nabral odvahu s tou stranou potom kandidovať. A vy – a opäť dostal dôveru a dostal sa do parlamentu, to sa v iných stranách naozaj nestalo.
Glváč, Martin, podpredseda NR SR (2016-04-19):
Ďakujem veľmi pekne. Pán poslanec Peter Pčolinský.
Novotný, Viliam, poslanec NR SR (2013-06-25):
Ďakujem pekne kolegom, že na mňa reagovali. A ospravedlňujem sa, keď som sa možno trochu rozčúlil v závere, ale som nahnevaný. Poviem to úprimne, som nahnevaný po neuveriteľne nespravodlivom rozhodnutí Ústavného súdu, pretože Generálna prokuratúra a Ústavný súd sú v tejto krajine na to, aby slúžili spravodlivosti. A teraz ich postup bol nespravodlivý. Sú tu na to, aby zvyšovali právnu istotu ľudí. Ich postup zvýši len neistotu, v ktorej sa sestry nachádzajú po dvoch rokoch, keď pokojne a slušne žiadali svoje oprávnené nároky. Dokonca, keď už by som to mal trošku teraz potiahnuť za vlasy, by som povedal, že príbeh sestier je trošku aj o tom, že slušnosť sa nevypláca. Ony prišli slušne a slušne rokovali a snažili sa domôcť svojich oprávnených nárokov. Lekárski odborári sa nezdržiavali, zobrali za rukojemníkov pacientov. O chvíľu budeme možno už dnes o tom rokovať, už majú pripravenú tretiu etapu zvyšovania platov. Sestry nedostali ani tú prvú. Teda naozaj sa neoplatí byť slušným v tejto krajine? Preto som rozčúlený. A nehnevajte sa, keď som možno bol viac nahnevaný, ako by bolo treba. O tom, čo ste hovorili obidvaja moji kolegovia, pán poslanec Viskupič aj pán poslanec Zajac, myslím, by sme mali hovoriť viacej. Treba demaskovať skutočnú tvár strany SMER. Pred voľbami sľubovali modré z neba sestrám, lekárom aj lekárnikom. Po voľbách ich už nepotrebujú. Sestry nedostali platy, lekári síce možno dostanú tretiu etapu rozdelenú, bez krytia finančných prostriedkov, o tom budem hovoriť ešte dnes v pléne, a lekárnici síce dostali zrušený vernostný systém, ale majú ešte horšie zľavy, ktoré ich existenčne ohrozujú. A k tomu všetkému si ešte SMER pripravil na zdravotníkov kladivo. To je skutočná tvár strany SMER.
Bugár, Béla, podpredseda NR SR (2010-10-15):
Ďakujem, pán minister. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Dušanovi Galisovi. Pán poslanec, nech sa páči.
Kollár, Boris, predseda NR SR (2020-04-22):
Dávam slovo spoločnej spravodajkyni z výboru pre sociálne veci pani poslankyni Kataríne Hatrákovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, poslankyňa, pani poslankyňa, máte slovo.
Kollár, Boris, predseda NR SR (2022-06-28):
Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Tomáša Tarabu, Štefana Kuffu, Filipa Kuffu na vydanie zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov, ktorým sa dopĺňa zákon č. 301/2005 Z. z. Trestný poriadok a ktorým sa dopĺňa zákon č. 153/2001 Z. z. o prokuratúre. Návrh zákona má tlač 1053, návrh na jeho pridelenie na prerokovanie výborom je v rozhodnutí č. 1094. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi. Pardon, ospravedlňujem sa. Dávam slovo poslancovi Tomášovi Tarabovi, aby návrh zákona uviedol a potom udelím slovo Rastislavovi Schlosárovi. Trošku ma vyrušuje ten, čo tunák liezol popod mnou. (Reakcia z pléna.) Viskupič zase, áno, áno. Nech sa páči, pán poslanec Taraba, máte slovo. (Rokovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie zákona, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov, ktorým sa dopĺňa zákon č. 301/2005 Z. z. Trestný poriadok a ktorým sa dopĺňa zákon č. 153/2001 Z. z. o prokuratúre , tlač 1053.)
Danko, Andrej, podpredseda NR SR (2024-04-18):
Poslanec Dostál.
Blanár, Juraj, podpredseda NR SR (2022-10-06):
Ďakujem, pán poslanec. A teraz udeľujem slovo pánovi poslancovi Vladimírovi Zajačikovi, aby ako spravodajca za výbor pre pôdohospodárstvo a životné prostredie uviedol spravodajskú informáciu k tomuto návrhu. Nech sa páči.
Blanár, Juraj, podpredseda NR SR (2023-05-10):
Pán poslanec Filip Kuffa s faktickou.
Pellegrini, Peter, predseda NR SR (2015-03-10):
Pán poslanec, pán premiér vystúpil. (Reakcia poslanca Hlinu.) Pán poslanec, chcete, aby som vám znovu citoval znenie paragrafov z rokovacieho poriadku a stanovisko ústavnoprávneho výboru? Ja nie som členom ústavnoprávneho výboru. A tak, ako vystupuje prezident Slovenskej republiky, v zmysle toho istého paragrafu vystúpil aj pán predseda vlády. Vy ste tu videli niekedy dávať faktické pripomienky na vystúpenie pána prezidenta? Alebo pri iných týchto? (Potlesk.) Tak už, prosím vás pekne, tu dodržiavajme nejakú elementárnu slušnosť a plňme si ustanovenia rokovacieho poriadku. Ja naozaj inak som konať nemohol, pretože by som porušil a zase by ste tu hulákali, že som porušil rokovací poriadok. Pán poslanec Dzurinda, nech sa páči.
R. Madej, poslanec: (2008-02-13):
Vystúpiť na dnešnej schôdzi Národnej rady k uvedenému vládnemu návrhu zákona ma určil Výbor Národnej rady Slovenskej republiky pre sociálne veci a bývanie na svojej 26. schôdzi. V súlade s § 73 zákona Národnej rady Slovenskej republiky o rokovacom poriadku Národnej rady Slovenskej republiky podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom návrhu zákona je vypustenie administratívnej prekážky v právnej úprave písomného oznámenia na účely výstupu sporiteľa zo starobného dôchodkového sporenia spočívajúcej v úradnom overení podpisu. Návrh zákona je v súlade s Ústavou Slovenskej republiky. Vážené dámy, vážení páni, s ohľadom na oprávnenia, ktoré pre mňa ako spravodajcu vyplývajú z § 73 zákona o rokovacom poriadku Národnej rady Slovenskej republiky odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona o rokovacom poriadku na tom, že uvedený návrh zákona prerokuje v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky a v súlade s rozhodnutím predsedu Národnej rady Slovenskej republiky pod č. 556 z 11. februára 2008 prideliť návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený ho prerokovali v termíne ihneď. Vážený pán predsedajúci, ďakujem, prosím, otvorte rozpravu.
Simon, Zsolt, poslanec NR SR (2014-05-28):
Ja, kolegovia, ďakujem pekne za reakciu a musím povedať, že bol by som rád, keby aj politická strana SMER zaujala rovnaký, rovnaký postoj a o tomto materiáli sme rokovali v riadnom procese a nie v skrátenom. A pán kolega Mičovský, ja musím povedať, že na rozdiel od vás osobne som presvedčený, že nie je najmenší dôvod odkladať rozhodnutie aj pre ostatné územia, keď to vieme vyriešiť pridaním jednej vety, jednej vety. To je len o ochote, či chceme brať názor občanov na zreteľ a chceme rozhodovať v prospech občanov alebo nie. A preto, keby sme rokovali v riadnom procese, tak myslím si, že ten priestor na to, aby sme toto tam mohli vyriešiť, tu je a ani v Kremnici ani v Detve nemusia byť jeden deň inak posudzovaní v tejto krajine, ako v Košiciach.
Zmajkovičová, Renáta, podpredsedníčka NR SR (2012-10-29):
Pán poslanec Škripek.
Shahzad, Silvia, poslankyňa NR SR (2019-02-06):
Vážený pán predsedajúci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1257. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a... (Skrat v zvukovom prenose.)
J. Halecký, poslanec: (2009-06-03):
Myslím si, že je to aj najkompetentnejší človek, ktorý v tejto sále môže vystúpiť k tejto téme, pretože nielen teoreticky, ako aj ukázal vo svojom vystúpení, ovláda túto problematiku, ale vedel aj vo svojej praxi trojnásobného premiéra presadiť slovensko-maďarské vzťahy tak, že boli uznávané aj v rámci Európy, boli dobre praktizované a uvedené aj v rámci Slovenska a myslím si, že sú kritériom a pre postupy aj v terajšom období. Myslím si, že aj počas svojho funkčného obdobia sa stretol s vrcholovými maďarskými predstaviteľmi toľkokrát, koľkokrát asi v tomto alebo možno aj v budúcom období bude dosť ťažko ho dostihnúť. Chcem poukázať na to, že povedal, že dosiahnuť autonómiu tam, kde z vyše milióna je väčšina Slovákov, nie je možné a že je potrebná iba skutočne spolupráca na tom nie kolektívnom, ale individuálnom dodržovaní a presadzovaní práv, je to asi základná línia, ktorej by sme sa mali držať. Myslím si, že dobre boli uvedené aj ekonomické príčiny v terajšom období, ktoré radikalizujú postoje jednotlivých strán a jednotlivých ľudí. A mňa zaujalo aj posledné jeho vystúpenie o novom národnom programe, kde by sa tieto otázky aj slovensko-maďarských vzťahov dostatočne riešili. Takže ďakujem, pán predseda, za vystúpenie.
Mihál, Jozef, poslanec NR SR (2014-09-10):
Ďakujeme, ďakujem Martinovi Chrenovi za výborný príspevok, tlieskam a stotožňujem sa s úplne všetkým, čo vo svojom príspevku povedal. Je úplne zbytočné sa hlásiť do rozpravy, čo som uvažoval, že urobím. Jednoducho netreba, pretože Martin povedal úplne všetko. V tom návrhu, v tom návrhu je diera, súhlasím a mám taký pocit, čo teda tiež súhlasím s Martinom, že tu ide o plánovaný a vedomý podvod na občanoch tohto štátu, a aby si snáď ľudia, ktorí aj pred parlamentom demonštrovali proti tomu vodnému zákonu, mysleli, že všetko je v poriadku, ale v poriadku to jednoducho nie je. Čiže tento návrh ústavy, odhliadnuc od toho, že žiadny nemal byť, je pripravený nekompetentne? Nie, nie, toto je podľa môjho názoru vedomý podvod a prijatie takejto zmeny by sa vypomstilo. No a, samozrejme, ani ja za tento návrh hlasovať nebudem, aj keby som akokoľvek nebodaj chcel teoreticky, platí slovo, ktoré sme dali, a na hlasovaní sa zúčastňovať nebudeme. Čiže, vážený pán minister, podľa môjho názoru zbytočne tu sedíte, pretože tento návrh ústavy jednoducho za súčasnej konštelácie a stavu demokracie na Slovensku, za čo môže vaša partaj, jednoducho schválený nebude.
Krúpa, Juraj, poslanec NR SR (2021-05-12):
Nehnevajte sa, pán Susko, ja toto využijem ako možnosť na odpoveď. Ja absolútne chápem, rozumiem aj súhlasím s vami. Máme na, v podstate, čo sa týka súdnictva, je stále čo doháňať, stále čo riešiť. Potrebuje to reformy, potrebujeme riešiť, samozrejme, aj túto oblasť. Ja to vnímam ale tak, že keď už prebehne trestnoprávne konanie, páchateľ je definovaný, vieme, kto to je, vieme už v podstate určiť, akú, k akej ujme alebo ublíženiu došlo. Potom sa aj ľahšie potom rieši občianskoprávny spor, keď už v trestnom konaní vlastne máte jasne definovaného, kto je zodpovedný, kto je ten, ktorý spáchal ten trestný čin. A občianskoprávny spor potom sa ľahšie robí ako naopak. Čiže ja najprv musím dokázať v občianskoprávnom spore, aby potom došlo k tomu, že keď už budem identifikovaný, že budeme sa handrkovať alebo teda súdiť o nejaké odškodné a až potom by vlastne malo prebehnúť možno aj nejaké trestnoprávne konanie. Ja to vidím, vnímam takto. Cieľ nie je tých ľudí zatvárať, ale má to byť ako prevencia. Viete, to má aj tak, keď sa budeme baviť napríklad o... ja neviem, deťoch alebo proste, áno, deti, ktoré sú do 18 rokov alebo niečo podobné, jednoducho takisto tam máte iné procesy, ktoré proste, ja by som povedal, jednoducho ťažko ich nejakým spôsobom odsúdite, dáte do väzenia alebo čo. Ale to sa týka potom aj takých prípadov, ako keď maloletí kradnú alebo páchajú iné trestné činy a každopádne je tam potom aj nejaký postih. A toto je vlastne dôležité aj vzhľadom na to, že veľká časť tejto kyberšikany sa práve deje v tom priestore, kde sú vlastne maloletí. A to neznamená, že sa to netýka, samozrejme, aj celej škály spoločnosti. Len v stručnosti toľko.
Bugár, Béla, podpredseda NR SR (2017-10-11):
Nech sa páči, prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 137, za 92, proti 3, zdržalo sa 41 poslancov, 1 nehlasoval. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči.
Vašečka, Richard, poslanec NR SR (2023-12-13):
Pán predsedajúci, ďakujem veľmi pekne. Pán podpredseda Šimečka, ďakujem za vystúpenie. Mne to pripomenulo dva citáty, a keď ste hovorili o tých voľbách, o tom, čo bolo pred voľbami, čo je teraz po voľbách. Jeden výrok – „je po voľbách, zvyknite si“ a druhý výrok, ktorý zaznel tu tiež, pri tom som bol aj osobne, „vyhraj voľby a môžeš všetko“. Je to aj naša úloha a preto tu sedíme, aby sme tieto veci pripomínali, že to nie je niečo, čo sa porozpráva, zabudne sa na to a o štyri roky cirkus pokračuje ďalej, ale aby sme hovorili, čo kto sľuboval, kto mal aký program, kto čo vykonal, kto čo urobil, a aby sa to nezabudlo, aby sa to nieslo kontinuálne aj počas ďalších zákonov. Čaká nás zákon o štátnom rozpočte, aby sme si aj tam povedali tieto veci, je to dôležité pre Slovensko, pre budúcnosť, aby sme to ťahali ďalej. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2018-10-18):
Týmto vystúpením vyhlasujem všeobecnú rozpravu za skončenú. Chcem sa opýtať pána poslanca ako navrhovateľa, či je niečo, čo by chcel dodať. Nie je tomu tak. Pán spravodajca? Nie je tomu tak. Prerušujem rokovanie o tomto bode programu. V rokovaní budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona o osobitnom odvode obchodných reťazcov. Návrh zákona je uverejnený ako tlač 1162 a návrh na jeho pridelenie na prerokovanie výborom je v rozhodnutí pod číslom 1215. Dávam slovo poslancovi Radovanovi Balážovi, aby za skupinu poslancov tento návrh zákona uviedol.
Žiga, Peter, podpredseda NR SR (2024-02-07):
Pani poslankyňa Nash.
Laššáková, Jana, podpredsedníčka NR SR (2013-12-16):
Pán spravodajca, chcete zaujať stanovisko? Nie. Prerušujem rokovanie o tomto bode programu. Podľa schváleného programu pristúpime k návrhu doplnku č. 1 k návrhu na použitie majetku Fondu národného majetku SR v roku 2013 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrh na použitie majetku Fondu národného majetku SR v roku 2014 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov . Návrh má tlač 754 a spoločná správa výborov má tlač 754a. Prosím predsedu Výkonného výboru Fondu národného majetku Branislava Bačíka, aby návrh uviedol. Nech sa páči, pán predseda, máte slovo.
Bagačka, Michal, poslanec NR SR (2018-11-27):
Ďakujem. Takže termín hlasovania o 17.00 hodine dnes.
Vitteková, Anna, poslankyňa NR SR (2014-09-16):
Ja by som len vo vzťahu k svojmu kolegovi reagovala, keďže ma aj vyzval. Ja si myslím, že v prvom rade sú to osobné animozity vo vzťahu k nášmu jednému kolegovi. A pokiaľ ide o sudcov a o to, že sme si pozreli všetky ich materiály, aj tí, ktorí ich predkladali, ich poznajú osobne, neznamená to, že keď spĺňajú všetky podmienky na voľbu, že ich musí táto Národná rada zvoliť. Takže, pán kolega, možno hovoríte dopredu, ale možno mnohí dnes nebudú zvolení, pretože je to aj o tom, že niektorí poslanci konkrétne osoby aj poznajú. Takže neviem, prečo vždy vynášate súdy, ale aj tak si myslím, že vás vždy k tomu vedú skôr tieto animozity ku kolegovi. Ďakujem.
Burian, Jozef, poslanec NR SR (2016-10-11):
Ďakujem. Vážený pán predsedajúci, vážené dámy, vážení páni, dovoľte, aby som uviedol hlasovanie o zákone č. 461/2003 Z. z. o sociálnom poistení. V rozprave vystúpili traja poslanci, ktorí podali pozmeňujúce návrhy a ja som podal dva pozmeňujúce návrhy a pán poslanec Mihál podal tiež dva pozmeňujúce návrhy, pani poslankyňa Jurinová podala jeden pozmeňujúci návrh, takže..., a potom ešte pán poslanec Mihál dal dva procedurálne návrhy. Najprv poprosím, pán predseda, dajte hlasovať o tom, o skrátení lehoty.
Číž, Miroslav, doterajší podpredseda NR SR (2010-07-08):
Pán poslanec Peter Šuca.
Senko, Ján, poslanec NR SR (2012-05-10):
Ďakujem za slovo. Ozaj treba oceniť ambíciu tejto vlády v oblasti kultúry. Samozrejme, že verejnosť ocení predovšetkým konkrétne realizované kroky, ktoré budú vychádzať z pripravovanej stratégie rozvoja kultúry a posilneného postavenia rezortu kultúry prostredníctvom poradného orgánu Rady vlády pre kultúru, ako aj podpory ďalších cieľov, ktoré sú konkretizované v programovom vyhlásení. Určite týmto spôsobom môže byť podporená aj tvorivosť umelcov a kultúrnych pracovníkov v tomto rezorte. Nie som naivný a viem, že nebude jednoduché v súčasnej ekonomickej situácii naplniť všetky očakávania, ktoré vznikli, vznikajú a budú vznikať v tomto prostredí. Ale zameranie vlády v predloženom programovom vyhlásení je svedectvom odhodlania zmeniť dlhodobý verejný dlh voči kultúre, jej postaveniu, ako aj významu v spoločnosti a vytvárania adekvátnych podmienok na jej rozvoj a tvorivosť v tomto prostredí. Ďakujem.
Ľ. Vážny, minister dopravy, pôšt a telekomunikácií SR: (2008-01-31):
Poštový regulačný úrad je orgánom štátnej správy s celoslovenskou pôsobnosťou na vykonávanie štátnej regulácie poštových služieb so sídlom v Žiline. Na čele úradu je predseda, ktorého na návrh vlády Slovenskej republiky volí a odvoláva Národná rada Slovenskej republiky. Funkčné obdobie predsedu je šesťročné, pričom tá istá osoba môže vykonávať funkciu najviac dve funkčné obdobia po sebe. Uvedená funkcia je v súčasnosti neobsadená, keďže predchádzajúci predseda Karol Achimský sa dňom 9. októbra 2006 funkcie vzdal. Počas tejto doby vo funkcii zastupoval podpredsedu Poštového regulačného úradu Pavel Ďugel. Ďakujem za pozornosť.
Hrnčiar, Andrej, podpredseda NR SR (2019-05-13):
Jedna poznámka. Pani poslankyňa Zemanová.
Augustín Hambálek, poslanec NR SR (2021-09-17):
Ďakujem, pán predsedajúci. V rozprave vystúpil jeden pán poslanec a bol podaný jeden pozmeňujúci a doplňujúci návrh. Keďže tento návrh bol podaný dnes v rozprave, ako spoločný spravodajca podávam návrh na skrátenie lehoty na hlasovanie o dnes podanom návrhu v rozprave. Prosím, pán predsedajúci, dajte hlasovať o skrátení tejto lehoty.
Počiatek, Ján, minister dopravy, výstavby a regionálneho rozvoja SR (2013-10-16):
Ďakujem za slovo. Vážený pán predseda, vážené dámy, vážení páni, dovoľte mi, aby som uviedol vládny návrh zákona o výbere mýta za užívanie vymedzených úsekov pozemných komunikácií a o zmene a doplnení niektorých zákonov. Návrh zákona zrušuje a zároveň nahrádza v súčasnosti platný zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Hlavnými cieľmi návrhu zákona sú zvýšenie ochrany ciest II. a III. triedy pred deštrukčnými účinkami ťažkej nákladnej dopravy, a to zavedením plošného zákazu jazdy na cestách III. triedy, zavedenie možnosti spoplatnenia ciest II. a III. triedy, zvýšenie sankcií za porušenie zákazu vjazdu nákladného vozidla na cestu II. a III. triedy, zavedenie objektívnej zodpovednosti na úseku mýta, čím sa má docieliť efektívnejšie, rýchlejšie a hospodárnejšie konanie v protiprávnom skutku, ako aj zvýšenie pokút za porušenia. Ďalej ustanovuje rámec pre poskytovanie Európskej služby elektronického výberu mýta na území Slovenskej republiky v súlade s rozhodnutím Komisie 2009/750/ES o definícii Európskej služby elektronického výberu mýta a jej technických prvkov, ktorým sa ustanovujú podmienky pre zaručenie interoperability mýtnych systémov, čím zároveň dôjde k vykonaniu tohto rozhodnutia. Ďakujem za slovo, skončil som.
P. Paška, poslanec: (2005-06-29):
Vážený pán doktor, ja som stále hovoril o verejnoprávnom charaktere poistenia a fungovaní systému a zodpovednosti štátu. Veľmi dobre viete, že sme tisíckrát, naposledy pri minulom zasadnutí výboru, hovorili o pre nás neprijateľnej privatizácii nemocníc prvého typu ako akciových spoločností. Je ich 48, podľa mňa aká forma tejto nemocnice na úrovni VÚC alebo mesta, ktoré je z pohľadu práva súkromným majetkom. Ja stále hovorím o privatizácii a transformácii systému ako takého. Zdravotné poisťovne a nemocnice prvého typu. A ak to chcete robiť, tak to urobte štandardným spôsobom, a nie ako prišiel pán minister s návrhom, kde necháva 34 percent a navyšovaním základného imania sa táto nemocnica dostane do rúk kohokoľvek. A vy veľmi dobre viete, ako povedala kolegyňa Angyalová, na úrovni VÚC to funguje trošku inak a presne vaše projekty, ktoré boli predkladané, ja nie som poslancom VÚC na rozdiel od vás, mali garantujúci charakter, že zostanú pod dozorom majetkovej účasti vyšších územných celkov.
Grendel, Gábor, podpredseda NR SR (2020-04-28):
Dámy a páni, pokračujeme v prerušenej schôdzi Národnej rady vyhlásením výsledkov tajného hlasovania. Nech sa páči, pán poslanec Viskupič, máte slovo.